CELEX: 32013D0067
Language: hr
Date: 2013-01-29 00:00:00
Title: 2013/67/EU: Provedbena odluka Komisije od 29. siječnja 2013. o izmjeni Odluke 2004/416/EZ o privremenim hitnim mjerama s obzirom na određene agrume podrijetlom iz Brazila (priopćena pod brojem dokumenta C(2013) 339)

03/Sv. 067
            
            
               HR
            
            
               Službeni list Europske unije
            
            
               78
            
         32013D0067
   
               L 031/75
            
            
               SLUŽBENI LIST EUROPSKE UNIJE
            
            
               29.01.2013.
            
         PROVEDBENA ODLUKA KOMISIJE
   od 29. siječnja 2013.
   o izmjeni Odluke 2004/416/EZ o privremenim hitnim mjerama s obzirom na određene agrume podrijetlom iz Brazila
   (priopćena pod brojem dokumenta C(2013) 339)
   (2013/67/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3.,
   budući da:
   
               (1)
            
            
               Odlukom Komisije 2004/416/EZ (2) utvrđene su privremene hitne mjere s ciljem osiguranja učinkovitijeg sprečavanja unosa štetnih organizama, a posebno Guignardia citricarpa Kiely i Xanthomonas campestris s obzirom na plodove Citrus L., Fortunella Swingle, Poncirus Raf. i njihovih hibrida podrijetlom iz Brazila.
            
         
               (2)
            
            
               Iz raspoloživih se informacija čini kako privremene mjere koje se odnose na Xanthomonas campestris nisu potrebne.
            
         
               (3)
            
            
               S obzirom na razvoj posljednjih godina, trebalo bi predvidjeti daljnju primjenu odredaba o preostalim mjerama.
            
         
               (4)
            
            
               Odluku 2004/416/EZ treba stoga na odgovarajući način izmijeniti.
            
         
               (5)
            
            
               Mjere predviđene u ovoj Odluci u skladu su s mišljenjem Stalnog odbora za biljno zdravstvo,
            
         DONIJELA JE OVU ODLUKU:
   Članak 1.
   Odluka 2004/416/EZ mijenja se kako slijedi:
   
               1.
            
            
               Naslov se zamjenjuje sljedećim:
               
                  „Odluka Komisije 2004/416/EZ od 29. travnja 2004. o hitnim mjerama s obzirom na određene agrume podrijetlom iz Brazila”.
               
            
         
               2.
            
            
               Članci 1., 2. i 3. zamjenjuju se sljedećim:
               „Članak 1.
               Odstupajući od točke 16.4. odjeljka I. dijela A Priloga IV. Direktivi 2000/29/EZ, plodovi Citrus L., Fortunella Swingle, Poncirus Raf. i njihovi hibridi (dalje u tekstu: „agrumi”) podrijetlom iz Brazila, smiju se uvoziti na područje Unije samo ako udovoljavaju zahtjevima utvrđenima u Prilogu ovoj Odluci.
               Članak 2.
               Ne dovodeći u pitanje odredbe Direktive Komisije 94/3/EZ (3), svaka država članica koja uvozi agrume podrijetlom iz Brazila najkasnije do 31. prosinca svake godine dostavlja Komisiji i drugim državama članicama detaljno tehničko izvješće o rezultatima kontrole zdravstvenog stanja bilja provedene na tim agrumima u skladu s člankom 13. stavkom 1. Direktive 2000/29/EZ između 1. svibnja i 30. studenoga iste godine.
               Članak 3.
               Između 1. svibnja i 30. studenoga svake godine Komisija je neprekidno prati razvoj situacije. Ako postane razvidno da te hitne mjere nisu dovoljne za sprečavanje unosa s Guignardia citricarpa Kiely (svi sojevi patogeni za rod Citrus) ili da ih se nije pridržavalo, Komisija poduzima strože ili alternativne mjere, na temelju postupka utvrđenog u članku 16. stavku 3. Direktive 2000/29/EZ.
            
         
               3.
            
            
               U članku 5., riječi „najkasnije 2008.” zamjenjuju se riječima „svake godine”.
            
         
               4.
            
            
               Prilog se mijenja kako slijedi:
               
                           (a)
                        
                        
                           uvodne se riječi zamjenjuju sljedećima:
                           „Ne dovodeći u pitanje odredbe koje se primjenjuju na plodove iz točaka 16.1., 16.2., 16.3. i 16.5. odjeljka I. dijela A Priloga IV. Direktivi 2000/29/EZ, primjenjuju se sljedeći zahtjevi:”;
                        
                     
                           (b)
                        
                        
                           točka 1. briše se.
                        
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 29. siječnja 2013.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 169, 10.7.2000., str. 1.
   
      (2)  SL L 151, 30.4.2004., str. 76.
   
      (3)  SL L 32, 5.2.1994., str. 37.”